ପ୍ରସାର ଚିହ୍ନ

ପ୍ରସାର ଚିହ୍ନ (ଇଂରାଜୀ ଭାଷାରେ  Stretch marks), ଅନ୍ୟ ନାମ ଷ୍ଟ୍ରାଇ (striae) ହେଉଛି ଚର୍ମ ଭିତରେ ଥିବା ଏକ ପ୍ରକାରର ଦାଗ । ଏଗୁଡ଼ିକ ପ୍ରାୟତଃ ଗୋଲାପୀ କିମ୍ବା ବାଇଗଣୀ ରେଖା ଭାବରେ ଆରମ୍ଭ ହୁଏ ଏବଂ ସମୟ ସହିତ ଧଳା ରଙ୍ଗର ହୋଇଯାଏ ।   ପେଟ, ଜଙ୍ଘ, ସ୍ତନ, କିମ୍ବା ପିଠି ସାଧାରଣତଃ ପ୍ରଭାବିତ ହୁଏ ।  ଏଗୁଡ଼ିକ ମାନସିକ ଯନ୍ତ୍ରଣାର କାରଣ ହୋଇପାରେ; କିନ୍ତୁ ଶାରୀରିକ ଭାବରେ ବିପଦପୂର୍ଣ୍ଣ ନୁହେଁ । 

ଏଗୁଡ଼ିକ ପ୍ରାୟତଃ ଯୌବନ, ଓଜନ ବୃଦ୍ଧି, କିମ୍ବା ଗର୍ଭାବସ୍ଥା ସମୟ ଭଳି ସମୟରେ ଚର୍ମର ଦ୍ରୁତ ବୃଦ୍ଧି ଯୋଗୁ ପ୍ରସାରଣ ଦାଗ ସୃଷ୍ଟି ହୋଇଥାଏ । ଅନ୍ୟାନ୍ୟ ବିପଦ କାରକ ମଧ୍ୟରେ କର୍ଟିକୋଷ୍ଟେରଏଡ୍ ବ୍ୟବହାର, କୁସିଙ୍ଗ ସିଣ୍ଡ୍ରୋମ୍, ଆନାବୋଲିକ୍ ଷ୍ଟେରଏଡ୍ ଏବଂ ଦୁର୍ବଳ ସଂଯୋଜକ ତନ୍ତୁ ଯୋଗୁ ହୋଇପାରେ ।   ରୋଗ ନିର୍ଣ୍ଣୟ ସାଧାରଣତଃ ରୂପ ଉପରେ ଆଧାରିତ; ତଥାପି ଏହା ବାୟୋପସି ଦ୍ୱାରା ନିଶ୍ଚିତ କରାଯାଇପାରେ ।

ଏହା ନିମନ୍ତେ ସାଧାରଣତଃ କୌଣସି ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ହୁଏ ନାହିଁ । ଯଦିଓ ଅନେକ ଚିକିତ୍ସା ପ୍ରସ୍ତାବିତ ହୋଇଛି, ବିଶେଷ ଉପକାରର ପ୍ରମାଣ ମିଳିନାହିଁ ।  ବିଶେଷତଃ ଗର୍ଭାବସ୍ଥାରେ ଦେଖାଯାଉଥିବା ଦାଗମାନଙ୍କୁ ବ୍ୟବହୃତ କ୍ରିମ୍ ରୋକୁଥିବାର କୌଣସି ପ୍ରମାଣ ନାହିଁ ।  ସମୟ ସହିତ ଏଗୁଡ଼ିକ ପ୍ରାୟତଃ ଉନ୍ନତ ହୁଏ; ତଥାପି, ସମ୍ପୂର୍ଣ୍ଣ ଭାବରେ ଅଦୃଶ୍ୟ ହୁଏ ନାହିଁ ।

ପ୍ରସାର ଚିହ୍ନ  ଏକ ସାଧାରଣ ଅବସ୍ଥା ଯାହା ସ୍ଥୂଳକାୟଧାରୀ ଅଧା ଲୋକଙ୍କୁ ପ୍ରଭାବିତ କରେ ଏବଂ ଯୌବନ ଏବଂ ଗର୍ଭାବସ୍ଥାରେ ୯୦% ପର୍ଯ୍ୟନ୍ତ ଏହା ହୁଏ ।  ଯୁବକମାନଙ୍କ ତୁଳନାରେ ଯୁବତୀମାନେ ଅଧିକ ପ୍ରଭାବିତ ହୁଅନ୍ତି । ଏହି ବିଷୟରେ ପ୍ରଥମେ ୧୭୭୩ ମସିହାରେ ଜୋହାନ ଜର୍ଜ ରୋଡେରରଙ୍କ ଦ୍ୱାରା ବର୍ଣ୍ଣନା କରାଯାଇଥିଲା । "ଷ୍ଟ୍ରିଆ" ଶବ୍ଦର ଅର୍ଥ ସିଆର ବା ଇଂରାଜୀରେ "ଫରୋ"। 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki